
1. צו סדר הדין הפלילי (ברירת משפט – חוקי עזר לדימונה), התשע"ב-2011
מ"מ היו"ר  אורי מקלב:

אנחנו מבקשים אותו סעיף – אנחנו מבקשים ברירת בית משפט. יש לציין כי כבר הגעתם כבר לוועדה. 

מנחם בן טובים:

לא הגענו לוועדה. רצינו להגיע לוועדה, אבל היתה איזושהי בעיה במליאה, הם רצו קצת יותר פירוט מה זה המרת ברירות קנס לברירות משפט. 

מ"מ היו"ר אורי מקלב:


אחרי זה מועצת העיר החליטה על הכול, והכול אושר. אין שום הערות?

מנחם בן טובים:

אין שום הערות מבחינתנו, אנחנו רק מבקשים להמיר, לא משנים חוקים. 

מ"מ היו"ר אורי מקלב:


כן, מאה אחוז. אנחנו בעד ומאשרים את זה פה אחד. 


באותה הזדמנות שהגעת מדימונה עד לפה, אני מבין שיש לך עוד כמה דברים לעשות בירושלים. אם לא, אנחנו יכולים להזמין אותך להיות אורח בישיבת המליאה, יש כמה שאילתות מעניינות, כמה חוקים. אנחנו מזמינים אותך. 

מנחם בן טובים:

תודה רבה. 

2. צו המועצות המקומיות (עבירות קנס) (תיקון מס' ), התשע"א-2011 – מועצה אזורית בני שמעון

דורית ואג:
מאחר שנציגי אלעד, הנושא הקצר, לא הגיעו בינתיים, אנחנו נעבור לבני שמעון. 

יפעת רווה:

אני יכולה להציג את אלעד לצורך העניין?

מ"מ היו"ר אורי מקלב:

אם הם לא יגיעו עד סוף הדיון, אנחנו נאפשר לך להציג את זה. 

יפעת רווה:

כי זה אותו דבר. 

מ"מ היו"ר אורי מקלב:


אבל אם מישהו טרח והגיע לפה, נאפשר לו לדבר. 

דורית ואג:
מה זה טרח? הודיעו שמגיעים ראש העיר ומנכ"ל העירייה. 

יפעת רווה:

אני רק רוצה לוודא שלא תהיה עוד ישיבה בעניין. 

מ"מ היו"ר אורי מקלב:


אני גם חושב שבנושא הזה, כמו דימונה, לפעמים יכול למשל משרד הפנים לייצג אותם, כי אם הסעיף הוא סטנדרטי למה להם לבוא? אדם לפעמים מגיע וזה יום עבודה, וחבל מאוד על כספי ציבור. 

דורית ואג:
אבל ככה הם יודעים שזה אושר, והם רודפים אחר כך את שר הפנים ואת שר המשפטים ועוזבים אותנו. 
הם הולכים ביד עם האישור מפה. 

מ"מ היו"ר אורי מקלב:


אני מבין שאור יהודה לא יכולים לשלוח מישהו אחר, הם צריכים לבוא לפה ולקבל החלטות. 

יפעת רווה:
אני חושבת שאין צורך להזמין את הרשויות המקומיות לצווי ברירות משפט, ממש חבל על הזמן. 

מ"מ היו"ר אורי מקלב:

הרי יהיו עוד רשויות שיגישו את זה. 

דורית ואג:
זה כבר מתחיל להצטבר. 

מ"מ היו"ר אורי מקלב:

אז אני חושב שצריך להגיד להן. 

איזה יישובים נמצאים תחת מועצה מקומית בני שמעון?

אורית הלוי:

קיבוצים - שובל, כרמים, משמר הנגב, חצרים, בית קמה; מושבים – ברוש, תדהר, תאשור; גבעות בר שזה יישוב קהילתי. 

מ"מ היו"ר אורי מקלב:


עוצם?

אורית הלוי:

עוצם לא. שטח השיפוט הוא מבית קמה בצפון של המועצה, חצרים זה הכי דרומה, המערבי זה המושבים ברוש, תדהר ותאשור, ומזרחי זה כרמים ומושב נבטים שלא הזכרתי קודם. 

אפרת חקאק:
היתה לי הערה כללית שהופיעה כמה פעמים. אני ראיתי שבחלק מהסעיפים החרגתם את ההרשאה לאחר ובחלקם לא,  אז הערתי על כמה סעיפים. הבנתי שמקובל עליכם להוסיף את הסייג. רציתי לשאול גם את משרד המשפטים וגם את משרד הפנים, אם היה היגיון מלכתחילה בהפרדה הזאת, האם היתה סיבה למה לא הכנסתם את הסייג הזה, כי אתם בדרך כלל מוסיפים אותו. 

יפעת רווה:

נראה לנו שלא צריך להחריג את ההרשאה, יש דברים שיש היגיון גם באיסור של הרשאה לאחר, זה מאוד תלוי גם במידת השליטה של האדם. 

אפרת חקאק:

אבל בסעיפים שאני הוספתי, האם יש לכם סיבה להתנגד?

אורית הלוי:

אולי בעניין בעלי חיים זה דווקא כן שייך, אם מישהו נותן לאחר לרעות. 

יפעת רווה:
דיברנו על זה בזמנו. הרשאה לאחר זה עניין אקטיבי, זאת אומרת אם הוא מרשה במפורש - אבל זה באמת מאוד מאוד תלוי בעבירה. 

אפרת חקאק:

אז אתם רוצים להוסיף את כל הסייגים?

מ"מ היו"ר אורי מקלב:


יש הבנה?

יפעת רווה:
נראה לנו שברעיית בעלי חיים לא צריך להחריג את ההרשאה לאחר. דווקא הרועה לא חייב להיות בעל העדר, הרבה פעמים יותר הגיוני להטיל אותה על הבעלים מאשר על אותו רועה מסכן, שיכול להיות איזה נער. 

מ"מ היו"ר אורי מקלב:

הרשאה לאחר זה אומר שלא בשליחותו, הוא פשוט נותן לו הרשאה כמו אריס על קרקע, אבל גם בעירייה יכול להיות שאנשים שוכרים שטח שהם מחזיקים. הם לא רק עובדים יומיים בשכר, הם לא שכירים. אני מבין שהרשאה לאחר פירושו גם שהוא יכול להיות שכיר, עובד של מישהו שעשה את העבירה, אז מי באמת חייב?  

יפעת רווה:
- - - אחר מטעמו – ובלבד שהאחר הוא מטעמו. 

מ"מ היו"ר אורי מקלב:

ובנהיגה?

יפעת רווה:
בנהיגה זה ממש הרשאה לאחר, אני נותנת את הרכב שלי. זה יותר פשוט להוכיח, אני אחראית למשל שהוא יהיה עם רישיון. 

מ"מ היו"ר אורי מקלב:

והוא צריך לנהוג כראוי. 

יפעת רווה:
כן, גם אם זה לא מטעמי, גם אם זה הבן שלי – אחר מטעמו. 

אפרת חקאק:
האם מקובל עליך לכתוב בסעיף 6(א) ו-(ב) "למעט הרשאה לאחר אלא אם כן הוא מטעמו"?

מ"מ היו"ר אורי מקלב:

אני הבנתי, אתם רוצים את הניסוח הזה שזאת הרשאה לאחר - למעט, אבל אם זה מטעמו הוא כן מקבל. את רוצה להחריג את זה בין מישהו שהוא ממש מטעמו לבין מי שקיבל הרשאה, כשההרשאה גם מעבירה אחריות, להבדיל "מטעמו". 

יפעת רווה:
"ובלבד שמלאו לרועה 16 שנים לפחות". אם הרועה בן 14 - - - 

מ"מ היו"ר אורי מקלב:

זה ברור. 

אפרת חקאק:
אז אני אמצא את הניסוח המדויק. 

מ"מ היו"ר אורי מקלב:

יש בשילוט בסעיף 2(א) הערה. 

אפרת חקאק:
בסעיף 2(א), לדעתי, אנחנו צריכים להחריג את הסיפה. אנחנו לא רוצים לתת קנס על אי-תשלום אגרה. 

יפעת רווה:
נכון. 

מ"מ היו"ר אורי מקלב:

הסעיף של בני שמעון מאוד קצר בעניין הזה ומאוד ברור. זה מחזק את מה שאמרנו בעניין של שילוט. הסעיף פה נותן את האפשרות בסעיף אחד ולא בשני סעיפים ובזה זה נגמר. 

אפרת חקאק:
בסעיף 64 כן נוסיף "למעט הרשאה לאחר" באיסור השארת חפצים מיושנים. 

מ"מ היו"ר אורי מקלב:

רעש בלתי סביר בסעיף 80(א) – זה תנאי שלכם, כן? בסדר, אני מבין שאין הערות. אם כך, אנחנו מאשרים את חוק העזר, ויש גם פה ברירת משפט?

דורית ואג:
לא. 

מ"מ היו"ר אורי מקלב:

צו אחד. אנחנו מאשרים את הצו. 

אפרת חקאק:
למה לא ביקשתם לעבור לברירת משפט?

אורית הלוי:

התחלנו את התהליך הזה כבר לפני כשנה, אז העניין הזה של ברירת משפט עוד לא היה במודעות.

מ"מ היו"ר אורי מקלב:


כמה פקחים יש לכם במועצת בני שמעון?

אורית הלוי:

יש פקחית אחת. 

מ"מ היו"ר אורי מקלב:


בכל אופן יש לכם מאפיינים אחרים לגמרי מרשות עירונית. זה גם מורגש פה וניכר פה, וזה ברור. בהצלחה. 

3. צו סדר הדין הפלילי (ברירת משפט – חוקי עזר לאלעד), התשע"א-2011
מ"מ היו"ר אורי מקלב:


בזכות אור יהודה לא איחרתם. 


מה אתם מבקשים?

ניסים לוי:
בחודש יוני הוועדה אישרה שורה של חוקי עזר. במקביל ביקשנו גם ברירת משפט ולא קנס. 

מ"מ היו"ר אורי מקלב:

קודם כל, אנחנו מאשרים את זה, אם אין הערות. 

רק רצינו להגיד שהזכרנו אתכם בוועדה. למדנו משהו, הקשנו מחוק העזר שלכם, מההגדרה לאור יהודה לגבי המרחב הפרטי. אתם אור לאחרים, אור ליהודה. כל טוב. הצבענו ואישרנו. 

תודה רבה, אני נועל את הישיבה. 

הישיבה ננעלה בשעה 10:30.
